b'\n_START_ARTICLE_\nNarcisti\xc4\x8dki poreme\xc4\x87aj li\xc4\x8dnosti\n_START_PARAGRAPH_\nNarcisti\xc4\x8dki poreme\xc4\x87aj li\xc4\x8dnosti (eng. Narcissistic Personality Disorder - NPD; tako\xc4\x91er megalomanija) je psihi\xc4\x8dki poreme\xc4\x87aj li\xc4\x8dnosti u kojem postoji dugoro\xc4\x8dan uzorak pona\xc5\xa1anja koje karakteriziraju osje\xc4\x87aj samova\xc5\xbenosti (grandioznost), duboka potreba za pa\xc5\xbenjom i divljenjem, pretjerana samouvjerenost i nedostatak razumijevanja za osje\xc4\x87aje drugih (empatije). Osobe koje boluju od tog poreme\xc4\x87aja \xc4\x8desto pretjerano razmi\xc5\xa1ljaju o stjecanju slave, mo\xc4\x87i, ili o svom fizi\xc4\x8dkom izgledu. \xc4\x8cesto iskori\xc5\xa1tavaju ljude oko sebe. Javlja se kod otprilike 6% odraslih osoba, \xc4\x8de\xc5\xa1\xc4\x87e kod mu\xc5\xa1karaca nego kod \xc5\xbeena, i \xc4\x8de\xc5\xa1\xc4\x87e se manifestira kod mladih ljudi. Kao i ostale vrste mentalnih poreme\xc4\x87aja, narcisti\xc4\x8dki poreme\xc4\x87aj li\xc4\x8dnosti mo\xc5\xbee uzrokovati pote\xc5\xa1ko\xc4\x87e u razvoju._NEWLINE_Uzrok poreme\xc4\x87aja je nepoznat, iako se smatra da postoje biolo\xc5\xa1ki, psiholo\xc5\xa1ki i okoli\xc5\xa1ni faktori rizika koji utje\xc4\x8du na razvoj pojedinca i poreme\xc4\x87aja. Neka istra\xc5\xbeivanja su pokazala da mogu imati manji dio mozga koji je odgovoran za empatiju. Dijagnoza se uspostavlja razgovorom s pojedincem. Ve\xc4\x87ina ljudi s ovim poreme\xc4\x87ajem ne tra\xc5\xbei pomo\xc4\x87 jer vjeruju kako nemaju problem, te kako je njihova okolina u krivu._NEWLINE_Tip osobnosti prvi je opisao Robert Waelder 1925. godine, kod je sada\xc5\xa1nje ime poreme\xc4\x87aja u\xc5\xa1lo u uporabu tek 1968.'